بيت لحم (بالعبرى: בית לחם ، بيت ليحيم يعنى بيت العيش) ، مدينه فى وسط الضفه الغربيه لنهر الأردن على بعد 10 كم جنوب القدس بيت لحم هى عاصمة محافظة بيت لحم التابعه للسلطه الوطنيه الفلسطينيه. بيؤمن اغلب المسيحيين ان يسوع الناصرى اتولد هناك فى مدينة بيت لحم اليهود هما كمان بيعتقدو ان النبى داوود اتولد فى بيت لحم و اتتوج هناك ملك على اسرائيل القديمه و بيؤمنو كمان ان راحيل مدفونه فى مقبره فى مدخل المدينه. بيت لحم اتسمت على اسم اِله الكنعانيين لخمو .بالسريانى بيت لحم معناه بيت العيش المدنيه اتدمرت سنة 529 ق م على ايد السامريين , و بناها من تانى البيزنطيين (الامبراطور جوستينيان الاول) .دخلها العرب فى سنة 637 ايام الخليفه عمر ابن الخطاب اللى منح سكانها حرية العبادة و ضمنلهم انه ما يتعرضش لاماكنهم المقدسه. احتلها الصليبيين فى سنة 1099 و بنو حواليها اسوار دفاعيه متينه و اتوالت على المدينه الغزوات و الغزوات المضاده من اول الايوبيين ايام صلاح الدين الأيوبي للمماليك ، للعثمانيين و البريطانيين مع الحرب العالميه الاولى و احتلتها اسرائيل سنة 1967 و من سنة 1995 بقت تتبع للسلطه الوطنيه الفلسطينيه. عدد سكان بيت لحم حوالى 36.000 انسان.